*DJEČJI VRTIĆ ZIPKICA*

*Zabok, Stjepana Radića 15*

*KLASA:601-02/19-06/09*

*URBROJ:2197-17-2-19-2*

*Zabok, 30. kolovoza 2019.*

*IZVADAK IZ*

*Z A P I S N I K A*

*s 02. Sjednice Upravnog vijeća Dječjeg vrtića ZIPKICA, u Dječjem vrtiću, dana 30. kolovoza 2019. godine s početkom u 7.00 sati.*

*Sjednici su prisustvovali od strane Upravnog vijeća:*

* *predsjednik UV-a Renato Ljubić, prof., dipl.polit.,*
* *članovi: Rino Valec, Slađana Klanjčić i Željka Trgovec*
* *Odsutni članovi: Goran Tomek*
* *Ostali prisutni: Dijana Lovinčić-Crnković, ravnateljica Dječjeg vrtića i Vlasta Benjak, tajnica, zapisničar.*

*Predsjednik UV-a pozdravlja nazočne, konstatira da je prisutna natpolovična većina članova UV-a (4-ero od ukupno 5-ero), te se mogu donositi pravovaljane odluke.*

*Predlaže dnevni red kao u pozivu za ovu Sjednicu:*

*DNEVNI RED*

1. *Usvajanje zapisnika s 01. Sjednice Upravnog vijeća održane dana 03. srpnja 2019. godine,*
2. *Donošenje odluke o izboru i prijedloga za imenovanje ravnatelja Dječjeg vrtića Zipkica, za iduće mandatno razdoblje od 4 godine ( uz prethodni razgovor/ prezentiranje kandidata njihovog prijedloga četverogodišnjeg programa rada),*
3. *Donošenje odluke o izboru odgojitelja na neodređeno puno radno vrijeme – 1 izvršitelj*
4. *Donošenje odluke o izboru zdravstvenog voditelja na neodređeno puno radno vrijeme – 1 izvršitelj*
5. *Donošenje odluke o usvajanju Godišnjeg izvještaja o radu Dječjeg vrtića Zipkica za odgojno-obrazovnu 2018/2019. godinu,*
6. *Prijedlog za ishođenjem suglasnosti Grada Zaboka za provedbom kraćih i posebnih programa u Dječjem vrtiću Zipkica, za odgojno-obrazovnu 2019/2020. godinu,*

*7. Razno.*

*Predloženi dnevni red jednoglasno je usvojen.*

*TOČKA 1.*

*Zapisnik s 1. konstituirajuće Sjednice Upravnog vijeća Dječjeg vrtića Zipkica, održane dana 03. srpnja 2019. godine, jednoglasno je usvojen.*

*TOČKA 2.*

*Predsjednik UV-a se pridružuje prijedlogu ostalih i budući UV-e nema drugog prijedloga, stavlja prijedlog za izbor gđe Dijane Lovinčić-Crnković na javno glasovanje podizanjem ruku za prijedlog.*

*Upravno vijeće jednoglasno* ***utvrđuje***

*IZBOR I PRIJEDLOG ZA IMENOVANJE*

*RAVNATELJICE DJEČJEG VRTIĆA ZIPKICA U ZABOKU*

*I Za ravnateljicu Dječjeg vrtića Zipkica u Zaboku predlaže se DIJANA LOVINČIĆ- CRNKOVIĆ, VŠS odgojitelj predškolske djece/ VSS profesor predškolskog odgoja.*

*II Ravnateljica se imenuje na vrijeme od četiri godine, a trajanje mandata utvrđuje se u razdoblju od 01. studenog 2019. godine do 31. listopada 2023. godine.*

*III Prijedlog za imenovanje ravnateljice upućuje se Gradskom vijeću Grada Zaboka na razmatranje i imenovanje.*

*IV Osnivač treba ovlastiti potpisnika ugovora o radu koji će se nakon donošenja odluke o imenovanju sklopiti s ravnateljicom.*

*TOČKA 3.*

*Upravno vijeće, na prijedlog ravnateljice, jednoglasno donosi*

*O D L U K U*

*I Prima se u radni odnos u Dječji vrtić Zipkica u Zaboku na radno mjesto odgojitelja na neodređeno vrijeme, počevši od 01. rujna 2019. godine (upražnjeno radno mjesto):*

*Anita Jurina iz Zaboka, VŠS odgojitelj predškolske djece.*

*II Izabrana kandidatkinja iz točke I ove odluke udovoljavaju svim uvjetima Natječaja prema čl.24. i čl. 25. Zakona o predškolskom odgoju i obrazovanju (NN br.10/97, 107/07 i 94/13) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN br. 133/97).*

*III Izabranoj kandidatkinji ne određuje se probni rad budući je u Dječjem vrtiću Zipkica u radnom odnosu na određeno vrijeme u kojem je u potpunosti zadovoljila.*

*IV Ova odluka je konačna.*

*TOČKA 4.*

*Upravno vijeće, na prijedlog ravnateljice, jednoglasno donosi*

*O D L U K U*

*I Prima se u radni odnos u Dječji vrtić Zipkica u Zaboku na radno mjesto zdravstvenog voditelja-medicinske sestre na neodređeno vrijeme (novootvoreno radno mjesto):*

*Renata Brezak iz Zaboka, stručna prvostupnica (baccalaurea) sestrinstva (bacc. med.techn.).*

*II Izabrana kandidatkinja iz točke I ove odluke udovoljavaju svim uvjetima Natječaja prema čl.24. i čl. 25. Zakona o predškolskom odgoju i obrazovanju (NN br.10/97, 107/07 i 94/13) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN br. 133/97).*

*III Izabranoj kandidatkinji određuje se probni rad u trajanju od 4 mjeseca.*

*U komisiju za praćenje rada radnika i provjeru njegovih stručnih i radnih sposobnosti za vrijeme probnog rada imenuju se: Dijana Lovinčić-Crnković, Silvija Dugorepec i Nataša Huić.*

*IV Ova odluka je konačna.*

*TOČKA 5.*

*Upravno vijeće, na prijedlog ravnateljice, jednoglasno donosi*

*ODLUKU*

*Usvaja se Godišnji izvještaj o radu Dječjeg vrtića Zipkica za odgojno-obrazovnu 2018/2019. godinu, u tekstu koji se nalazi u privitku ovog Zapisnika.*

*TOČKA 6.*

*Upravno vijeće, na prijedlog ravnateljice, jednoglasno donosi*

*O D L U K U*

*I Predlaže se Gradu Zaboku da izda suglasnost za provedbu kraćih programa odgojno-obrazovnog rada s djecom predškolske dobi – igraonica te posebnog programa u Dječjem vrtiću Zipkica za odgojno-obrazovnu 2019/2020. godinu, kako slijedi:*

1. *Kraći programi koje provodi Dječji vrtić*

* *Opća igraonica*
* *Engleski jezik*

1. *Posebni program koji provodi vanjski izvođač*

* *Sportski programi*
* *Baletno-plesna igraonica*
* *Glazbena igraonica*

*II Imajući u vidu interese i potrebe djece, polaznika Dječjeg vrtića, predlaže se Gradu Zaboku da se za korištenje prostora Dječjeg vrtića u svrhu izvođenja posebnih programa iz točke I 2. ove Odluke, ne zaračunava naknada.*

*III Predlaže se Gradu Zaboku da cijena opće predškolske igraonice po djetetu iznosi 100,00 kn mjesečno, a cijena igraonice engleskog jezika 200,00 kn mjesečno.*

*TOČKA 7.*

*Pod točkom razno ravnateljica daje samo kratku informaciju o rješenju prosvjetne inspekcije o potrebi usklađivanja s DPS, gdje je bilo napomenuto da se trebaju poštivati određeni rokovi, zapošljavanje zdravstvenog voditelja od 1.9. i primjena DPS. Rješenje je dostavljeno Osnivaču na znanje , rezultiralo je ovim zapošljavanjem VMS, a što se ti usklađenja broja djece s DPS to je nemoguće od 1.9. ove godine pa smo tražili prolongaciju za godinu dana koju smo i dobili, a Grad Zabok se pismeno očitovao gdje traži od ravnatelja prijedlog rješenja kako bi se pravovremeno prišlo rješavanju te problematike.*

*Drugih pitanja, prijedloga niti informacija nije bilo.*

*Sjednica je dovršena u 08.08 sati.*

*Zapisničar PREDSJEDNIK UPRAVNOG VIJEĆA*

*Vlasta Benjak Renato Ljubić, prof., dipl.polit.*